Աւետարանական ընթերցումներ եւ երգուած շարականներ կը նկարագրեն մեր Տիրոջ Յիսուս Քրիստոսի ձերբակալութիւնը, չարչարանքները, խաչելութիւնը եւ մահը, ինչպէս յիշուեցաւ աւելի առաջ, այս արարողութիւնը ընդհանրապէս կոչուած է «Խաւարում»։ Այս «Խաւարում» կոչումը ստացած է արարողութիւնը, հաւանաբար, քանի որ Յիսուսի խաչելութեան ընթացքին խաւարում տեղի ունեցաւ. «Գրեթէ կէսօր էր, երբ խաւարը պատեց ամբողջ երկիրը մինչեւ ժամը երեք» (ՄԱՏԹ. ԻԷ 45-56), (ՄԱՐԿ. ԺԵ 33), (ՂՈՒԿ. ԻԳ 44-49) եւ (ՅՈՎՀ. ԺԹ 28-30)։ Եւ այս իսկ պատճառով՝ «Խաւարման գիշեր»ը, այսինքն գիշերային Հսկումը Աւագ Ուրբաթ օրուան խորհուրդին մաս կը կազմէ՝ ըստ եկեղեցական օրացոյցին։